اینگیلتره‌نین باشکندی لندن‌دن تقریباً 2 آی اوّل نپال سفری اوچون بیسیکلتلری ایله یولا چیخان 58 یاشینداکی نایک پارکس و 24 یاش‌لی قیزی دارا پارکس، کاستامونون هانؤنو شهرینه چاتدیلار.
اینگیلتره‌ده معلم‌لیک ائدن نایک پارکس، قیزی تارا ایله بیرلیکده 3 آوریلینده نپال‌ا گئتمک اوچون بیسیکلتلری ایله یولا چیخدیق‌لارینی دئییب.
سفرلری بویو هولند، آلمانیا، اسلواکی، ماجاریستان، کورواسی، بوسنی و هرزگوین، مقدونیه و یونانیستان کیمی چوخ سایدا اؤلکه کئچه‌رک تورکیه‌یه چاتدیق‌لارینی قید ائدن پارکس، 4 مین 800 کیلومتر یول کئچدیک‌لرینی دانیشدی.
سینوپ، سامسون، اوردو و ترابزونا قدر قیزی ایله یول بورج‌لارینی ایفاده ائدن نایک پارکس، اؤزونون ترابزوندا قالاجاغینی، اورا‌دان اوچاق اینگیلتره‌یه قاییداجاغینی آنجاق قیزی‌نین نپالا قدر تک باشینا گئدجگینی قید ائدیب.
لندن‌ده بیر شیرکتده کاتیب کیمی چالیشدیغینی بیل‌دیرن دارا پارکس ایسه ترابزوندا آتاسینی قویدوق‌دان سونرا گورجوستان، آذربایجان، اؤزبکیستان، تاجیکیستان، قیرغیزیستان، چین و هیندیستان‌دان سونرا نپالا قدر عمومیتده 12 مین کیلومتر پئدال چئویرجگینی دئییب.
خیا‌لی‌نین بیسیکلتله نپالا قدر گئتمک اولدوغونو وورغولایان دارا پارکس، تورک اینسانی‌نین چوخ جانا یاخین و قوناق‌پرور اولدوغونو قید ائدیب.
هانؤنو شهرینده ایستیراحته چیخان آتا قیز، آلیش وئریش ائدیب دینجلدیک‌دن سونرا پئدال چئویرمه‌یه داوام ائتدی.
